CELEX: 62013TN0580
Language: sk
Date: 2013-11-04 00:00:00
Title: Vec T-580/13: Žaloba podaná 4. novembra 2013 — Real Express/ÚHVT — MIP Metro (real)

15.2.2014   
            
            
               SK
            
            
               Úradný vestník Európskej únie
            
            
               C 45/35
            
         Žaloba podaná 4. novembra 2013 — Real Express/ÚHVT — MIP Metro (real)
   (Vec T-580/13)
   2014/C 45/61
   Jazyk, v ktorom bola podaná žaloba: angličtina
   
      Účastníci konania
   
   
      Žalobkyňa: Real Express Srl (Bukurešť, Rumunsko) (v zastúpení: C. Anitoae, advokát)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: MIP Metro Group Intellectual Property GmbH & Co. KG (Düsseldorf, Nemecko)
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil rozhodnutie štvrtého odvolacieho senátu Úradu pre harmonizáciu vnútorného trhu (ochranné známky a vzory) zo 16. septembra 2013 vo veci R 1519/2012-4,
            
         
               —
            
            
               zaviazal žalovaného na náhradu trov konania.
            
         
      Dôvody a hlavné tvrdenia
   
   
      Prihlasovateľ ochrannej známky Spoločenstva: ďalší účastník konania pred odvolacím senátom.
   
      Prihlasovaná ochranná známka Spoločenstva: obrazová ochranná známky obsahujúca slovný prvok „real“ v modrej a červenej farbe pre tovary a služby zaradené do tried 3 a 35 — prihláška ochrannej známky Spoločenstva č. 9512609.
   
      Majiteľ ochrannej známky alebo označenia namietaných v námietkovom konaní: žalobkyňa.
   
      Namietaná ochranná známka alebo označenie: rumunské ochranné známky č. 38089 a 80065.
   
      Rozhodnutie námietkového oddelenia: zamietnutie námietky v celom rozsahu.
   
      Rozhodnutie odvolacieho senátu: zamietnutie odvolania.
   
      Dôvody žaloby: porušenie článku 8 ods. 1 písm. b) nariadenia o ochrannej známke Spoločenstva.